cyanic-selkie/wikianc huggingface dataset:
Ministère de l'enseignement supérieur et de la recherche
De Ministère fir Héichschoul a Fuerschung, dacks just Héichschoulministère genannt, offiziell Ministère de l'enseignement supérieur et de la recherche ass e Ministère zu Lëtzebuerg.
Allgemenges
De Ministère ass verantwortlech fir d'Organisatioun vun der Héichschoullandschaft zu Lëtzebuerg. Am Beräich vun den Héichschoulstudien accordéiert en déi finanziell Hëllefe vum Staat an deels och international Bourssen. En ass do dernieft zoustänneg fir déi auslännesch Héichschoultitelen a –qualifikatiounen unz'erkennen a fir déi national Politik am Beräich vun der ëffentlecher Fuerschung ze definéieren, ze koordinéieren an ëmzesetzen.
Kompetenz vum Ministère
D'Servicer a Verwaltungen déi ënnert d'Kompetenz vum Héichschoulministère falen, sinn am Arrêté grand-ducal vum 28. Mee 2019 festgehalen.
Follgend Institutioune stinn ënnert senger Tutelle:
Cuvry
Cuvry ass eng franséisch Gemeng am Museldepartement an der Regioun Grand Est.
Ronde van Nederland 1986
Déi 26. Editioun vun der Ronde van Nederland gouf vum 18. August bis den 23. August 1986 a 5 Etappe gefuer. Den Depart war zu Veenendaal an d'Arrivée zu Gulpen.
D'Course gouf vum Hollänner Gerrie Knetemann gewonnen.
Johannes Birnbaum
De Johannes Birnbaum, gebuer de 6. Januar 1763 zu Queichheim (gehéiert haut zu Landau an der Pfalz), gestuerwen den 20. Mee 1832 zu Zweebrécken, war Jurist a President vum Appellatiounsgeriicht Zweebrécken.
1800 war hien eng Zäit laang Prefekt vum Arrondissement Lëtzebuerg am Departement Forêts.
Coin-sur-Seille
Coin-sur-Seille ass eng franséisch Gemeng am Museldepartement an der Regioun Grand Est.
Naussannes
Naussannes ass eng franséisch Gemeng am Departement Dordogne an der Regioun Nei-Aquitaine.
Busnes
Busnes ass eng franséisch Gemeng am Departement Pas-de-Calais an der Regioun Hauts-de-France.
Les veinards
Les veinards ass en italieenesch-franséischen Episodefilm vum Jean Girault, Jacques Pinoteau a Philippe de Broca aus dem Joer 1963.
1: Le vison
D'Jacqueline, d'Déngschtmeedche vun der Famill Boisselier huet e Visonsmantel gewonnen. D'Madame Boisselier verdréit dat net gutt.
2: Le repas gastronomique
Den Här Bricheton huet e grousst Iessen an engem bessere Restaurant gewonnen.
4: Le yacht
Am Stot vun der Famill Duchemin leeft alles schif nodeems si eng Yacht gewonnen hunn
5: Le gros lot
D'Famill Beaurepaire huet Problemer mat enger grousser Zomm Geld déi si gewonnen huet
Erwin Schwab
Den Erwin Schwab, gebuer de 16. September 1964 zu Heppenheim ass en däitschen Amateurastronom dee beim GSI Helmholtzzentrum fir Schwéierionefuerschung schafft.
Georges Kiesel
En Iwwerbléck iwwer seng sëllege Publikatioune vun 1937 un gëtt d'Bibliographie, déi den Emile Seiler 1991, 1996 an 2001 am „Wort“ publizéiert huet, mat dobäi 57 Päischtartikele fir d'Sprangpressioun a 57 Novemberartikele fir d'Fest vum hl. Willibrord.
Romeo e Giulietta (Film 1964)
Romeo e Giulietta oder och Giulietta e Romeo ass en italieenesch-spuenesche Film vum Riccardo Freda aus dem Joer 1964.
Erwin Schwab
Op Virschlag vum spueneschen Observatorio de La Sagra gouf den Asteroid 185638 nom Erwin Schwab genannt.
Romeo e Giulietta (Film 1964)
Ëm wat geet et am Film?
De Film, nom Theaterstéck vum William Shakespeare, erzielt déi onglécklech Léift vun der Juliette an dem Romeo.
Erwin Schwab
Sport
1986 gouf de Schwab Zweeten op der Däitscher Bumerang-Meeschterschaft.
Imran Khan
Den Imran Ahmad Khan, gebuer de 5. Oktober 1952 zu Lahore, ass e pakistanesche Politiker a fréiere Cricketspiller.
Hien ass zanter dem 18. August 2018 Premierminister vu Pakistan. , an zanter 1996 President vun der Partei Pakistan Tehreek-e-Insaf (PTI), der Pakistanescher Beweegung fir Gerechtegkeet. Vun 2013 bis 2018 war hien Deputéierten an der Nationalversammlung vu Pakistan.
Carlos Saura
De Carlos Saura, gebuer de 4. Januar 1932 zu Huesca, am Aragón, a gestuerwen den 10. Februar 2023 zu Madrid, war e spuenesche Filmregisseur, Fotograf an Auteur.
Imran Khan
Ier en an d'Politik goung war de Khan Kapitän vun der pakistanescher Cricket-Nationalmannschaft mat där en 1992 de Cricket World Cup gewonnen hat, wat hien zu enger Zort Nationalheld gemaach huet.
An de Joren dono huet hien a karitative Stëftunge geschafft.
Carlos Saura
Säin éischte Film, Los golfos (1960) war nach am Stil vum italieeneschen Neorealismus. Seng Filmer an den 1960er an 1970er Joren (wéi La Caza, La prima Angélica, Cría cuervos oder Ana y los lobos) haten oft eng biergerlech Famill als Theema, déi d'spuenesch Gesellschaft ënner dem Franquismus erëmgespigelt huet. Vun den 1980er Joren un huet hien haaptsächlech Museks- an Danzfilmer gedréint, dorënner Carmen (1983) oder Tango (1998).
An enger Rëtsch Filmer spillt seng deemoleg Partnerin Geraldine Chaplin mat.
Lëscht vu lännerspezifeschen Top-Level-Domänen
An der Lëscht vu lännerspezifeschen Top-Level-Domänen (engl. country code top level domains, Ofkierzung ccTLD) sinn iwwer 200 ccTLDen opgelëscht, woubäi fir jiddwer Land genee een Zwee-Buschtawe-Code no ISO 3166 steet. Donieft gëtt et heefeg och eegen ccTLDe fir ofhängeg Gebidder, déi meeschtens och geographesch vum Haaptgebitt vun deem Land getrennt sinn.
Philippa vu Lëtzebuerg
D'Philippa vu Lëtzebuerg, och Philippine oder Philippote vu Lëtzebuerg, gebuer 1252 a gestuerwen de 6. Abrëll 1311, war d'Duechter vum Grof Heinrich V. vu Lëtzebuerg a senger Fra Marguerite vu Bar. Ëm 1265-1270 huet si de Jean I. vum Hainaut bestuet.
Lëscht vu lännerspezifeschen Top-Level-Domänen
D'Lëscht vun den Top-Level-Domäne gëtt vun der Internet Assigned Numbers Authority (IANA) verwalt.
Philippa vu Lëtzebuerg
Zesumme krute si:
Lëscht vu lännerspezifeschen Top-Level-Domänen
Lännerspezifesch Top-Level-Domänen
Dës Lëscht enthält lännerspezifesch Top-Level-Domäne mat engem Code aus zwee Buschtawen no ISO 3166. Et si keng internationaliséiert Top-Level-Domänen enthalen. Et gëtt net all Top-Level-Domänen offiziell benotzt, de Buschtawecode ass awer fir d'Benotzung duerch d'Autoritéite vun deem entspriechende Gebitt reservéiert.
Internationaliséiert Top-Level-Domänen
An der follgender Lëscht si lännerspezifesch, internationaliséiert Top-Level-Domänen.
Historesch Top-Level-Domänen
Déi follgend Lëscht enthält historesch Top-Level-Domänen, deenen hire Code net méi fir dat entspriechend Gebitt virgesinn ass.
Um Spaweck
Dominio de nivel superior geográfico סיומת אינטרנט
Sacha Backes
De Sacha Backes, gebuer den 23. September 1994, ass e lëtzebuergeschen Äishockeyspiller op der Stiermer-Positioun.
De Sacha Backes huet seng Carrière als Profispiller 2010 ugefaangen. Zanter 2011 spillt hie fir Tornado Luxembourg a vun 2010 bis 2015 huet hie fir d'Lëtzebuergesch Äishockeynationalekipp gespillt.
Literaresche Genre
Mat dem Begrëff vum literaresche Genre oder vun der literarescher Gattung solle literaresch Wierker no hirem Inhalt an hirer Form a gruppéiert, an do mat eng Taxonomie vun der Literatur geschafe ginn. D'Methodik dobäi ass de Verglach vun Texter mateneen, fir erauszefannen, op se zesummepassen.
Nothing Else Matters
Nothing Else Matters ass eng Rockballad vun der Band Metallica. D'Lidd ass dat beléiftst a bekanntst Lidd vun der Band. Et gouf 1991 als véiert Single vum Album Metallica verëffentlecht. Et huet d'Plaz 11 an den amerikaneschen Charts erreecht a war an den Top-Ten a villen europäeschen Charts. D'Lidd war besonnesch bei Hochzäitskoppele beléift.
D'Lidd ass eent vun de beléiftste Lidder fir Ufänger op der akustescher Gittar, well een nëmmen eng Hand brauch fir den Unfank vum Lidd ze spillen, sou ass also keng Koordinatioun néideg.
Tom Gries
Den Tom Gries gebuer den 20. Dezember 1922 zu Chicago, Illinois a gestuerwen den 3. Januar 1977 zu Pacific Palisades, Kalifornien war en US-amerikanesche Filmregisseur, Dréibuchauteur a Produzent.
Battle of Britain (Film)
Battle of Britain ass e brittesche Krichsfilm vum Filmregisseur Guy Hamilton aus dem Joer 1969.
Ëm wat geet et am Film?
1940 versicht déi däitsch Luftwaffe d'Loftherrschaft iwwer England ze kréien …
Battincourt
Bis zur belscher Gemengereform vun 1977 war Beetem en Deel vun der Gemeng Halanzy.
Lourdes-Grott
Dës Grott gouf vum Paschtouer Paul Ley op engem Terrain deen hien 1913 kaaft hat oprichte gelooss. De Paul Ley, gebuer 1892 zu Béiwen op der Atert war e Resistenzler an den zwéi Weltkricher. E Portait vun him ass an enger Kierchefënster an der Beetemer Kierch mat der Opschrëft: GRAND RESISTANT DES DEUX GUERRES.
Mary Ure
D'Mary Ure, gebuer als Eileen Mary Ure den 18. Februar 1933 zu Glasgow, Schottland a gestuerwen den 3. Abrëll 1975 zu London, England, war eng schottesch Schauspillerin.
Vun 1957-63 war si mam Auteur John Osborne bestuet. Duerno war si vun 1963 bis zu hirem Doud am Joer 1975 mam Schauspiller Robert Shaw bestuet.
Pascal Kremer
De Pascal Kremer, gebuer de 5. Juli 1973, ass e lëtzebuergeschen Äishockeyspiller op der Golkipp-Positioun. ,
De Pascal Kremer huet seng Sportscarrière 1989 ugefaangen. Hien huet a senger Carrière fir Tornado Luxembourg a vun 1999 bis 2002 fir d'Lëtzebuergesch Äishockeynationalekipp gespillt.
Chesny
Chesny ass eng franséisch Gemeng am Museldepartement an der Regioun Grand Est.
Keeseminnen Terres Rouges
D'Keeseminne vun der fréierer Schmelz op Terres Rouges sinn en Industriegebai zu Esch-Uelzecht, am Quartier Grenz, an deem an Äerzbunkere Minette gelagert gouf, fir vun do bei d'Héichiewe vun Terres Rouges a spéider och vu Belval weidertransportéiert ze ginn.
Dodra gouf d'Eisenäerz, dat vun alle Minett-Exploitatioune vun der Oochener, respektiv Gelsenkirchener vun de Minettbassenge vun Esch-Rëmeleng an Däitsch-Oth koum (Minière Heintzebierg, Minière Eisekaul-Holzebierg-Prënz Henri, Komplex Rothe Erde Saint-Michel zu Däitsch-Oth).
Rupes
Um Äerdmound hunn e puer vu sou Rupes méi de Charakter vun enger Terrainskant wéi vun engem Gruef, wéi de Rupes Altai an déi "Laang Mauer" (Rupes Recta). Dës „Mauer“ ass keen 100 km laange Rampli, wéi ee bei Hallefmound menge kéint, mä nëmmen een Hank deen 10° schréi ass a bei méi héijem Sonnestand bal onsiichtbar gëtt.
Keeseminnen Terres Rouges
Si goufen 1907 gebaut, wéi op der spéider sou genannter Terres Rouges en neie méi performanten Héichuewe nom amerikaneschen Typ Cleveland, den Héichuewen Nr. V, opgeriicht gouf, an déi al caisses à mine, déi d'Lëtzebuerger Keeseminnen an d'Italiener cassemine genannt hunn, einfach Holzbude mat engem Wellblechdaach, duerch e massiivt Lagerhaus aus arméiertem Bëtong ersat goufen. Dës nei 'Keeseminnen' hunn et erlaabt, genuch Reserven ze hunn, fir eng kontinuéierlech Alimentatioun vun den Héichiewen z'erlaben, och wann et mol nees zu engem Streik an de Grouwe koum.
Bauhär war déi Schwäizer Firma Züblin, déi sech 1898 zu Stroossbuerg installéiert hat.
D'Keeseminne gi verschiddentlech als eng Landmark vum Grenzer Quartier ugesinn. Den urbanistesche Projet Rout Lëns, fir d'Areal wou d'Keeseminne stinn, nei ze bebauen, gesäit den Erhalt vun e puer Indutriegebaier vir, ma net vun de Keeseminnen. Enn Abrëll 2020 gouf ugefaangen, s'ofzerappen, wat zu enger Protestaktioun vun der CNCI gefouert huet. D'Stad Esch an den Institut national pour le patrimoine architectural sinn der Meenung, d'Gebai wier net onbedéngt erhalenswäert. Just stole Puttere vun de Keeseminne sollen am Projet, op enger anerer Plaz, nees opgeriicht ginn.
Lëscht vun den nationale Monumenter an der Gemeng Lëtzebuerg/Eech
An dëser Lëscht vun den nationale Monumenter am Quartier Eech sinn all national Monumenter opgezielt, déi am Quartier Eech vun der Gemeng Lëtzebuerg ze fanne sinn (Stand: ).
D'Andeelung no Quartieren ass nom Klassement vum Institut national pour le patrimoine architectural (INPA) gemaach, deen op de Kadastersektioune berout, awer net mat der offizieller Andeelung vun der Gemeng Lëtzebuerg iwwereneestëmmt. Et kann dofir a verschiddene Fäll zu Mëssverständnesser komme wat de Quartier ubelaangt.
Atal Bihari Vajpayee
Den Atal Bihari Vajpayee (Hindi: अटल बिहारी वाजपेयी), gebuer de 25. Dezember 1924 zu Gwalior, a gestuerwen de 16. August 2018 zu Nei-Delhi, war en indesche Politiker (Bharatiya Janata Party; BJP, där hiren éischte President e war).
Hie war dräimol Premierminister vun Indien (1996, 1998-1999 an 1999-2004), Ausseminister (1977-79), a véier Joerzéngte laang Deputéierten am Lok Sabha, der Ënneschter Chamber vum indesche Parlament.
Jirō Atsumi
Den Jirō Atsumi (渥美 二郎), gebuer de 15. August 1952 zu Adachi an der Prefektur Tokio als Toshio Atsumi (渥美 敏夫), ass e japaneschen Enka-Sänger. Säi gréissten Erfolleg hat e mam Lidd "Yumeoi Sake" (Sake deen Dreem jot - 夢追い酒). Och nach relativ populär war d'Lidd "Pusan-kō E Kaere" (Retour op Pusan - 釜山港へ帰れ).
Burbure
Burbure ass eng franséisch Gemeng am Departement Pas-de-Calais an der Regioun Hauts-de-France.
Ministère de l'intérieur
Den Inneministère, offiziell Ministère de l'intérieur ass e Ministère zu Lëtzebuerg.
Allgemenges
De Ministère ass verantwortlech fir déi kommunal Ugeleeënheeten, d'Gemengefinanzen, d'Kontroll vun der Gemengecomptabilitéit, d'stättesch Entwécklung an d'zivil Sécherheet.
Kompetenz vum Ministère
D'Servicer a Verwaltungen déi ënnert d'Kompetenz vum Inneministère falen, sinn am Arrêté grand-ducal vum 28. Mee 2019 festgehalen.
Follgend Institutioune stinn ënnert senger Tutelle:
Rainer Kling
De Rainer Kling, gebuer am Joer 1952 ass en däitschen Amateurastronom an Asteroidenentdecker.
Tëscht 2006 an 2010 entdeckt hien zesumme mam Stefan Karge, Erwin Schwab an Ute Zimmer am Ganze 67 Asteroiden.
Den Asteroid (185639) Rainerkling gouf de 7. Juni 2009 no him genannt.
P Cygni
Bis an d'17. Joerhonnert war de Stär P Cygni onbekannt. Hie gouf fir d'éischt den 18. August 1600 vum Willem Blaeu, engem hollänneschen Astronom, Mathematiker a Kartograph observéiert. Sechs Joer laang ass de Stär dann ëmmer méi däischter ginn, bis een en am Joer 1626 net méi mat bloussem A konnt gesinn. Vu 1655 bis 1662 war en dann nees ze gesinn. Bis 1715 huet seng Hellegkeet dann ëmmer nees variéiert. Am Laf vun der Zäit krut hien du seng haiteg Hellegkeet vu 4,8 mag ± 0,5.
De P Cygni ass en Hyperris mat der Spektralklass B2 Ia a läit zirka 6000 bis 7000 Liichtjoer vun eiser Äerd ewech. Et ass ee vun den hellste Stären aus eiser Mëllechstrooss. Déi genee Bestëmmung vu senger Distanz ass schwiereg, well seng Parallax nëmmen 0,52 dausendstel Bousekonnen (Hipparcos-Miessung) ass.
Wéinst senge spronghaften Hellegkeetsschwankunge gouf de P Cygni och dacks als „permanent Nova“ bezeechent, woubäi säin tatsächlecht Verhalen awer net mam Verhalen vun enger richteger Nova iwwereneestëmmt.
Liichtkräfteg blo Verännerlecher wéi de P Cygni si ganz rar an hunn nëmmen eng kuerz Liewensdauer. Et fënnt ee s'och nëmmen an Deeler vu Galaxien, an deenen et intensiv Stäregebuertsprozesser gëtt. Wéinst hirer Mass (zirka 50 Sonnemassen) an dem intensiven Energieverloscht (zéngdausendmol méi hell wéi d'Sonn) ass de Kärbrennstoff vu sou Stäre séier um Enn. No en ettleche Millioune Joer stierwen déi Stären als Supernova. D'Supernova SN 2006gy war warscheinlech d'Enn vun engem LBV-Stär wéi de P Cygni.
NGC 5247
Den NGC 5247 ass eng Balkespiralgalaxis vum Typ SBbc a läit am Stärebild Virgo. D'Galaxis huet eng Wénkelgréisst vu 5,6' × 4,9' an eng visuell Magnitude vun 9,9 mag. Si gouf de 17. Februar 1785 vum Wilhelm Herschel entdeckt.
Gemeng Sandweiler
D' ass eng vun den lëtzebuergesche Gemengen. Se läit am Kanton Lëtzebuerg. De Chef-lieu vun der Gemeng ass d'Uertschaft Sandweiler vun där se och hiren Numm huet.
Uertschaften an der Gemeng
Follgend Häff a Lieu-diten gehéieren zur Gemeng:
Geographie
D'Gemeng Sandweiler stéisst am Westen un d'Stad Lëtzebuerg, am Südwesten un d'Gemeng Hesper, am Süden d'Gemeng Conter, am Osten un d'Gemeng Schëtter, an am Norden un d'Gemeng Nidderaanwen.
Geschicht
Den 1. Januar 1874 ass aus der Sektioun Hamm (mat den Uertschaften Hamm, Schläifmillen, Fetschebuer, Hammer Dällchen, Scheedgronn, Zens an Tawioun an aus der Sektioun Polvermillen, déi bis zu deem Zäitpunkt zwou Sektioune vun der Gemeng Sandweiler waren, d'Gemeng Hamm entstanen.
Duerch Gesetz vum 5. Juli 1939 goufen d'Uertschaft Kalchesbréck an de Lieu-dit Steppchen, bei d'Gemeng Lëtzebuerg geprafft.
Zesummesetzung
D'Majoritéitskoalitioun am Gemengerot ass fett geschriwwen Quell: Inneministère / RTL.lu / elections.lu
De Gemengerot, deen aus de Wale vun 2005 ervirgoung, bestoung aus jee 4 CSV an LSAP-Gemengeréit, an engem Gréngen. Buergermeeschter war de Charles Unsen, LSAP (deen 2011 net méi kandidéiert huet).
Beatrix vun Avesnes
D'Beatrice oder Beatrix vun Avesnes, gestuerwen de 25. Februar 1321, war d'Duechter vum Baudouin vun Avesnes, Här vu Beaumont an der Félicité vu Coucy.
Den 22. Mee 1265 huet si sech mam Grof Heinrich VI. vu Lëtzebuerg bestuet.
Finola Hughes
D'Finola Hughes, gebuer den 29. Mäerz 1959 zu Kensington bei London, ass eng englesch Film- a Theaterschauspillerin. Si huet hir Carrière als Filmschauspillerin 1979 ugefaangen.
Beatrix vun Avesnes
Zesumme krute si op d'mannst 5 Kanner, wourënner:
Gemeng Sandweiler
Zesummesetzung
Säin Nofollger gouf am Oktober 2011 de John Breuskin (CSV). No sengem Récktrëtt gouf deem seng Parteikolleegin Simone Massard-Stitz den 28. Januar 2015 vereedegt.
Finola Hughes
D'Hughes gouf mat hire Rollen an den Televisiounsserien All My Children, Blossom, Charmed an anerer bekannt. Si gouf och als Theaterschauspillerin mat hirer Roll als Victoria the White Cat am "originelle" Musical Cats (1981) bekannt.
Beatrix vun Avesnes
Si war 1310 d'Stëfterin vum Klouschter Notre Dame vu Beaumont. 1313 ass si selwer do agetrueden a gouf och do de 25. Feburar 1321 begruewen.
Gemeng Sandweiler
Zesummesetzung
Bei de Gemengewale vum 11. Juni 2023 koum et zu enger neier Koalitioun, an d'Jacqueline Breuer gouf nei Buergermeeschtesch. .
Interkommunal Syndikater
D'Gemeng Sandweiler ass Member vu follgenden interkommunale Syndikater:
Finola Hughes
1991 war si d'Gewënnerin vum engem Primetime Emmy, a si gouf och fënnefmol fir dëse Filmpräis nominéiert.
Zanter 1992 ass si mam brittesche Kënschtler Russell Young bestuet.
Chérisey
Chérisey ass eng franséisch Gemeng am Museldepartement an der Regioun Grand Est.
René Lefèvre
De René Lefèvre huet an iwwer 90 Kinos- an TV-Filmer matgespillt. Hie war a bedeitende Filmer wéi Le million (1931) vum René Clair, Le crime de monsieur Lange (1936) vum Jean Renoir, Celui qui doit mourir (1957) vum Jules Dassin a Le doulos (1962) vum Jean-Pierre Melville ze gesinn.
Backes
Backes ass de Familljennumm, deen op d ' Bakes, d'Bak-Haus am Duerf, zeréckgeet.
Zu Lëtzebuerg hunn am Joer 1880 151 Leit sou geheescht, 1930 waren et der 288 an 1981 der 365.
Follgend Persounen heeschen oder housche sou:
Chenogne
Chenogne ass eng Uertschaft an der belscher Gemeng Vaux-sur-Sûre an der Provënz Lëtzebuerg.
An der Zäit vum franséische Regime d. h. vum Directoire bis zum Enn vum Premier Empire war Chenogne Haaptuert vun engem franséische Kanton mat dem selwechten Numm am Département des Forêts. Chenogne huet am 17. an 18. Joerhonnert zu der Par Mande-Sainte-Marie gehéiert an zu der Märei Loupville. D'Herrschaft haten d'Häre vu Sibret. 1877 gouf Chenogne eng eege Par. Vun 1823 bis zu der belscher Gemengereform 1977 huet d'Uertschaft zu der fréierer Gemeng Sibret gehéiert.
Jaillon
Jaillon ass eng franséisch Uertschaft a Gemeng am Departement Meurthe-et-Moselle an der Regioun Grand Est.
(878) Mildred
Den (878) Mildred ass en Asteroid vun der Haaptceinture.
Den US-amerikaneschen Astronom Seth Barnes Nicholson hat den Asteroid de 6. September 1916 um Mount Wilson-Observatoire entdeckt.
Den Asteroid gouf no der Duechter vum US-amerikaneschen Astronom Harlow Shapley genannt.
Cheminot
Cheminot ass eng franséisch Gemeng am Museldepartement an der Regioun Grand Est.
Lëscht vun onbemannte Raumfaartmissiounen
Et gëtt tëscht zwou Aarte vun onbemannte Raumfaartmissiounen ënnerscheet, de Raumsonden an den Äerdsatellitten.
Wichtegen Ënnerscheed ass d'Vitess vun 11,2 km/s, déi eng Raumsond muss hunn, fir d'Schwéierfeld vun der Äerd ze verloossen an zum Beispill op de Mars fléien ze kënnen (Fluchtvitess). Wann d'Fluchtvitess net erreecht gëtt, da bleift d'Raumsond am Schwéierfeld vun der Äerd a gëtt dann entweeder e kënschtleche Satellit oder fält op d'Äerd zeréck. Donieft ginn och Raumfluchkierper, déi aus dem Schwéierfeld vun der Äerd an dat vum Äerdmound wiesselen, als Raumsond bezeechent. Fir d'Verloosse vun eisem Sonnesystems (z. B. Voyager 1) ass eng Fluchtvitess vun ongeféier 42 km/s néideg.
Och Raumfluchkierper, ouni Rücksicht op d'Missiounsspezifikatiounen, an engem Halo-Orbit an engem vun de Lagrange-Punkten L1 an L2 ginn zu de Raumsonde gezielt, well déi Sonden net méi an enger Ëmlafbunn ëm d'Äerd sinn.
USA
Donieft start d'USA vill militäresch Satellitten.
Kirow (Homonymie)
De Begrëff Kirow huet follgend Bedeitungen:
Yun Hyon-seok
De Yun Hyon-seok, gebuer de 7. August 1984 op der Insel Incheon, haut Südkorea a gestuerwen de 26. Abrëll 2003 zu Dongdaemun, Seoul, war e südkoreanesche LGBT-Aktivist a Schrëftsteller. Hie war och ënnert dem Numm Yukwudang bekannt.
Sinope (Mound)
Entdeckung
De Sinope gouf den 1. Juli 1914 vum Astronom Seth Barnes Nicholson um Lick-Observatoire entdeckt.
De Mound gouf no der Sinope, enger Nymph aus der griichescher Mythologie genannt.
Den offiziellen Numm krut de Mound eréischt am Joer 1975, vidru gouf en einfach als Jupitermound IX bezeechent, well hien de néngten entdeckte Mound beim Jupiter war.
Bunndaten
De Sinope kreest a 758 Deeg, 21 Stonnen a 36 Minutten op enger mëttlerer Distanz vun 23.939.000 km ëm de Jupiter. D'Bunn huet eng Exzentrizitéit vun 0,2495. Mat enger Schréi vun 158,109° ass d'Bunn retrograd, dat heescht, de Mound beweegt sech géint d'Rotatiounsrichtung vum Jupiter.
Physikalesch Daten
De Sinope huet e mëttleren Duerchmiesser vu ronn 38 km. Seng Dicht gëtt op 2,6 g/cm³ geschat. Hien ass warscheinlech haaptsächlech aus Silikatgestengs opgebaut.
De Sinope huet eng ganz däischter Uewerfläch mat enger Albedo vun 0,04, d. h., nëmme 4 % vum agestraalte Sonneliicht gi reflektéiert. Seng visuell Magnitude ass 18,1m.
Bourecq
Bourecq ass eng franséisch Gemeng am Departement Pas-de-Calais an der Regioun Hauts-de-France.
NGC 103
Den NGC 103 ass en Oppene Stärekoup am Stärebild Cassiopeia dee ronn 9.800 Liichtjoer vun eiser Äerd ewech läit.
De Stärekoup NGC 103 gouf de 5. Oktober 1829 vum britteschen Astronom John Frederick William Herschel entdeckt.
Chang'e-4
Chang'e-4 (Cháng'é-Sìhào) ass eng Raumsond vun der China National Space Administration (CNSA), déi de 7. Dezember 2018 gestart gouf an aus engem Lander mat engem Rover besteet. Chang'e-4 ass China hiren zweete Moundlander a Rover. No der erfollegräicher Landung vun Chang'e-3 gouf Chang'e-4 un nei wëssenschaftlech Ziler ugepasst. Wéi säi Virgänger ass d'Raumgefier no der Chang'e, der chineesescher Moundgëttin, genannt.
D'Sond war den 3. Januar 2019 um 3:26 Auer MEZ erfollegräich am Moundkrater Von Kármán um Südpol-Aitken-Becken op der Moundrécksäit gelant.
Iwwersiicht
De chineesesch Moundfuerschungsprogramm ass an dräi Phasen opgedeelt: Déi éischt Phas bestoung am Erreeche vum Moundorbit, wat mat de d'Missioune vu Chang'e-1 am Joer 2007 a Chang'e-2 am Joer 2010 realiséiert gouf. Déi zweet war d'Landung an d'Aussetze vun engem Rover op dem Mound, wéi et mam Chang'e-3 am Joer 2013 a mam Chang'e 4 am Januar 2019 geschouch. An der drëtter Phas solle Moundprouwe vun der äerdzougedréiter Säit gesammelt an op d'Äerd geschéckt ginn – eng Aufgab fir déi zukünfteg Missioune Chang'e-5 a Chang'e-6. Dee Programm soll an den 2030er Joren eng bemannt Moundlandung erméiglechen a viraussiichtlech fir e Bausseposten an der Géigend vum Südpol opriichten.
D'Chang'e-4-Missioun gouf 2015 am Kader vun der zweeter Phas vum chineesesche Moundfuerschungsprogramm gestart. Duerch déi am Verlaf ugepassten Ziler an den Design vun der Missioun haten e bëssi zu Verspéidunge gefouert. An dëser Missioun gëtt versicht, den Alter an d'Zesummesetzung vun enger onerfuerschter Moundregioun ze bestëmmen. Ausserdeem sollen déi erfuerderlech Technologie fir déi follgend Phase vum Programm entwéckelt ginn. De chineesesche Mounderfuerschungsprogramm huet fir d'éischt Kéier privat Investitioune vun Eenzelpersounen an Entreprisë bewëllegt, fir Innovatiounen an der Loft- a Raumfaart z'aktivéieren, Produktiounskäschten erofzesetzen a militäresch-zivil Bezéiungen z'ënnerstëtzen. No Chang'e-4 gëtt China mat enger Rei weiderer roboter-baséierter Moundmissiounen nokommen. Déi sollen de Grondstee fir méiglech bemannt Missiounen an den 2030er Jore leeën.
Relais-Satellit Queqiao
Well eng direkt Funkverbindung mat der Moundrécksäit net méiglech ass, gouf den 21. Mee 2018 um 05:28 Uertszäit de Relais-Satellit Elsternbréck (Queqiao) vum Kosmodrom Xichang gestart an am Halo-Orbit ëm den Äerd-Mound Lagrange-Punkt L2 hannert dem Mound stationéiert. Den Numm vum Satellit leet sech aus der chineesescher Geschicht vum Kouhirt an der Weberin of.
Mikrosatellitten
Am Kader vun der Missioun Chang'e 4 goufen zesumme mat Queqiao zwee Mikrosatellitten (vu jee 45 kg) mam Numm Longjiang-1 a Longjiang-2 (Draachefloss) gestart. Longjiang-1 konnt awer net an de Moundorbit antrieden, wärend Longjiang-2 erfollegräich war an am Ament am Moundorbit opereréiert. Dës Mikrosatellitten haten d'Aufgab, den Himmel bei ganz niddrege Frequenzen (1 MHz bis 30 MHz), entspriechend Wellelängte vun 300 m bis 10 m, z'observéieren, fir energetesch Phenomeene kosmeschen Ufank z'ënnersichen. Dat war e laang gesichten Zil vun der Wëssenschaft, well wéinst der Ionosphär vun der Äerd keng Observatiounen an dësem Frequenzberäich am Äerdorbit duerchgefouert ka ginn. Geplangt war e Gruppefluch vun zwou Sonden, fir Interferometrie betreiwen ze kënnen.
Romeo and Juliet (Homonymie)
Romeo and Juliet ass den Titel vun engem Theaterstéck vum William Shakespeare: Romeo and Juliet.
Chang'e-4
Lander a Rover
De Lander an de Rover goufe sechs Méint nom Start vum Relaissatellit den 8. Dezember 2018 um 02:23 Uertszäit mat enger Changzheng 3B/E Drorakéit – och vum Kosmodrom Xichang aus – an de Weltraum geschéckt. Et ass déi éischt Landung iwwerhaapt op der Récksäit vum Mound. Si war an enger nach net erfuerschter Regioun vum Mound gelant, déi als Südpol-Aitken-Becken genannt gëtt.
Ministère de la justice
De Justizministère, offiziell Ministère de la justice, ass e Ministère zu Lëtzebuerg.
Chang'e-4
Lander a Rover
Déi total Landemass vun der Eenheet war 1340 kg (1200 kg de Lander an 140 kg de Rover). No der Landung war de Lander eng Ramp ausgefuer, fir de Rover Jadehase 2 op d'Mounduewerfläch ze bréngen. De Rover huet eng Gréisst vun 1,5 × 1,0 × 1,0 m an eng Mass vu 140 kg.
Romeo and Juliet (Homonymie)
Dovu gëtt et en ettlech Adaptatiounen ënner dem selwechten Titel, dorënner:
Ministère de la justice
Allgemenges
De Ministère ass verantwortlech fir d'Gesetzgebung wat déi zivil, penal a kommerziell Affären ugeet grad wéi fir d'Organisatioun vun der Justiz.
Die Reise nach Wien
Die Reise nach Wien ass en däitsche Film vum Edgar Reitz aus dem Joer 1973.
Ministère de la justice
Kompetenz vum Ministère
D'Servicer a Verwaltungen déi ënnert d'Kompetenz vum Justizministère falen, sinn am Arrêté grand-ducal vum 28. Mee 2019 festgehalen. Dozou gehéieren ë. a.:
Villa Collart
DVilla Collart ass en Härenhaus zu Stengefort aus dem Joer 1904, un der Äisch, tëscht der Märei an der Aler Schmelz.
Se gouf vum Schmelzhär Jules Collart fir säi Jong Robert Collart opriichte gelooss. 1910 ass awer de Charles Collart, de Brudder vum Jules, gestuerwen, an dësen huet ë. a. d'Dummeldenger Schmelz an d'Dummeldenger Schlass vun him geierft, soudatt hien, mat sengem Jong, op Dummeldeng geplënnert ass.
Die Reise nach Wien
Ëm wat geet et am Film?
D'Toni an d'Marga liewen am Krichsjoer 1943 an engem klengen Duerf am Honsréck. Duerch Zoufall fanne si eng gewëssen Zomm Geld a beschléissen domat op Wien ze reesen…
Villa Collart
D'Villa, déi an zwou Wunnenge mat separaten Entréeën agedeelt war, gouf doropshin u Schmelzdirekteren an Ingenieure verlount, an et goufe Büroen dran ageriicht. An den 1960er Joren huet d'Gemeng Stengefort d'Villa kaaft. Bis 2014 war zulescht d'Jugendhaus dran ënnerbruecht.
Chang'e-4
Wëssenschaftlech Notzlaaschten
Souwuel Lander a Rover wéi och Queqiao an déi de Mound ëmkreesend Mikrosatellitten droe wëssenschaftlech Notzlaaschten. De Relais-Satellit stellt d'Kommunikatioun sécher, wärend Lander a Rover d'Geophysik vun der Landezon ënnersiche sollen. Dës Notzlaaschte ginn zum Deel vun internationalen Wëssenschaftler a Schweden, Däitschland, Holland a Saudiarabien geliwwert.
Villa Collart
D'Villa Collart gouf den 2. Mäerz 2018 als nationaalt Monument klasséiert.
Chang'e-4
Lander
De Lander an de Rover transportéiere wëssenschaftlech Notzlaaschten, fir d'Geophysik vun der Landezon mat enger begrenzter cheemescher Analysfäegkeet z'ënnersichen.
De Lander ass mat follgenden Instrumenten ausgerëscht:
Landezon
Landeplaz ass den Von-Kármán-Krater (180 km Duerchmiesser) um Südpol-Aitken-Becken op der äerdofgedréiter Moundsäit. D'Landung war den 3. Januar 2019 um 02:26 UTC.
Observatorio de Sierra Nevada
Den Observatorio de Sierra Nevada (OSN) ass e spueneschen Observatoire um Loma de Dilar, an enger Héicht vun 2.896 m an de Bierger vun der Sierra Nevada an der Provënz Granada. Den Observatoire gouf 1847 gegrënnt. Bedriwwe gëtt e vum Instituto de Astrofísica de Andalucía (IAA). Den Observatoire huet en ettlech Spigelteleskopen, déi zwéi gréisst mat engem Haaptspigelduerchmiesser vun 1,5 a 0,9 Meter, des Weideren och e speziellt Teleskop fir Infraroutobservatioune mat 0,6 Meter an zwéi kleng Teleskope mat 0,36 Meter.
No dobäi steet och en 30 m-Radioteleskop vum Institut fir Radioastronomie am Millimeterberäich.
Guy Krack
De Guy Krack, gebuer den 21. September 1971, ass e lëtzebuergeschen Äishockeyspiller op der Verdeedeger-Positioun. ,
De Guy Krack huet seng Sportscarrière 1999 ugefaangen. Hien huet a senger Carrière fir Tornado Luxembourg, IHC Beaufort a vun 1999 bis 2002 fir d'Lëtzebuergesch Äishockeynationalekipp gespillt.
Madeleine Lebeau
D'Madeleine Lebeau, gebuer als Marie Madeleine Berthe Lebeau den 10. Juni 1923 zu Antony a Frankräich a gestuerwen den 1. Mee 2016 zu Estepona a Spuenien, war eng franséisch Schauspillerin.
Bekannt Filmer mat hir sinn Casablanca (1942) vum Michael Curtiz, Napoléon (1955) vum Sacha Guitry an 8½ (1963) vum Federico Fellini. Vun 1938 bis 1943 war si mam Schauspiller Marcel Dalio a vun 1988 bis zu deem sengem Doud mam Dréibuchauteur Tullio Pinelli bestuet.
Kinoler
Kinoler ass den Numm vun engem Kino, deen am Dezember 2018 zu Koler opgoung.
De Sall, gouf am fréiere Pompjeesschapp ageriicht, an ass Deel vum Komplex "Duerfzenter", zu deem och e Festsall an der fréierer Schoul gehéirt. En huet 46 Sëtzplazen, déi online vun doheem aus reservéiert kënne ginn.
De Kino gëtt vun enger 20 fräiwëllege Filmamateure vum Veräin Koler Bierger bedriwwen.
Jean Girault
De Jean Girault gebuer den 9. Mee 1924 zu Villenauxe-la-Grande a gestuerwen den 20. Juli 1982 zu Paräis war e franséische Filmregisseur an Dréibuchauteur. Hien ass wärend den Dréiaarbechte vu sengem leschte Film Le gendarme et les gendarmettes gestuerwen.
Ava Gardner
Ava Lavinia Gardner, gebuer de 24. Dezember 1922 zu Grabtown, North Carolina a gestuerwen de 25. Januar 1990 zu London, war eng US-amerikanesch Filmschauspillerin, déi besonnesch an den 1950er Jore groussen internationale Succès hat.
Hiren Duerchbroch hat si 1946 als verféieresch Femme fatale, nieft dem Burt Lancaster am Robert Siodmak sengem Film noir-Klassiker The Killers. Si huet weider a Filmer matgespillt wéi The Hucksters (1947), Show Boat (1951), The Snows of Kilimanjaro (1952), The Barefoot Contessa (1954), Bhowani Junction (1956), On the Beach (1959), Seven Days in May (1964), The Night of the Iguana (1964), The Life and Times of Judge Roy Bean (1972), Earthquake (1974), an The Cassandra Crossing (1976). Bis 1986 huet si nach FIlmer gedréint, ass dann 1990 un de Suitë vun engem Schlag gestuerwen.
Luxexpo
Luxexpo The Box ass zanter Februar 2017 den Numm vum Ausstellungs- a Kongresszentrum um Kierchbierg, dat an den 1930er Joren als Foires Internationales à Luxembourg gegrënnt gi war an an uganks vun den 2000er Joren a Luxexpo ëmgenannt gouf. Bedriwwe gëtt e vun enger Société anonyme an där d'Stad Lëtzebuerg an d'Chambre de commerce Haaptaktionäre sinn. D'Gebaier selwer gehéieren der Société immobilière du parc des expositions de Luxembourg (Sipel), där hir Haaptaktionären de Lëtzebuerger Staat an de Fonds Kirchberg sinn.
Ava Gardner
Si war dräimol bestuet: mam Mickey Rooney, du mam Artie Shaw, an duerno mam Frank Sinatra.
Luxexpo
D'Halen um Kierchbierg goufen ëm 1970 gebaut. Virdrun goufen déi sëllege Foiren a soss Evenementer an de Foireshalen um Lampertsbierg ausgedroen, déi 1935 opgeriicht an 1939 an 1952 erweidert goufen.
2003-2004 gouf e Kongresszentrum amenagéiert, fir do provisoresch Ministeschconseile vun der Europäescher Unioun ofzehalen ze kënnen, soulaang d'Alcide-De-Gasperi-Gebai, den haitege Konferenzzentrum fir d'Reunioune vun EU-Réit am Abrëll, Juni an am Oktober, ëmgebaut gouf. Den Architekt Jim Clemes krut dofir de Prix luxembourgeois d'architecture 2004.
Failly
Failly ass eng franséisch Gemeng am Museldepartement an der Regioun Grand Est.
Luxexpo
All Joers ginn an den Hale vu Luxexpo Dosende vun Evenementer organiséiert, virop d'Fréijoersfoire (neierdéngs „Springbreak“) an d'Hierschtfoire („Home & Living Expo“), ma och soss Ausstellungen, Salonen, Kongresser a Baler oder Sportsevenementer wéi den Nuetsmarathon.
2015-2016 goufen d'Hale bannena moderniséiert an den techneschen Normen ugepasst. D'Hale 4 a 5 goufen ofgerappt, an d'Plaz koum e Parkhaus, an d'Südsäit gouf nei amenagéiert.
D'Hal 6 gouf 2015 vum Roude Kräiz als Struktur organiséiert, fir Leit, déi International Protektioun ugefrot hunn, provisoresch en Daach iwwer dem Kapp kënnen ze bidden. Zanter 2017 ginn do Leit ënnerbruecht, déi nees an hiert Land zeréck mussen, well se keen Asyl accordéiert kruten.
Vun 2002 bis zu senger Pensioun Enn 2017 war de Jean-Michel Collignon Direkter vun der Luxepo. Den 21. November 2017 huet de Verwaltungsrot de Morgan Gromy op den 1. Januar 2018 zum neie Generaldirekter ernannt.
Ronde van Nederland 1985
Déi 25. Editioun vun der Ronde van Nederland gouf vum 20. August bis den 23. August 1985 a 5 Etappe gefuer. Den Depart war zu Winschoten an d'Arrivée zu Hertogenbosch.
D'Course gouf vum Belsch Eric Vanderaerden gewonnen.
Jean Larriaga
De Jean Larriaga gebuer de 14. Abrëll 1945 zu Paräis an och do gestuerwen de 25. Dezember 2016, war e franséischen Dréibuchauteur a Filmregisseur.
Alain Breuskin
Den Alain Breuskin, gebuer den 22. November 1987, ass e lëtzebuergeschen Äishockeyspiller op der Stiermer-Positioun. ,
Den Alain Breuskin huet seng Sportscarrière 2002 ugefaangen. Hien huet a senger Carrière fir IHC Beaufort a vun 2005 bis 2007 fir d'Lëtzebuergesch Äishockeynationalekipp gespillt.
Caroline chérie (Film 1968)
Caroline chérie ass e franséisch-däitsch-italieenesche Film vum Denys de La Patellière aus dem Joer 1968 no engem Roman vum Cécil Saint-Laurent.
Ëm wat geet et am Film?
D'Caroline de Bièvre léiert op engem Fest de Gaston de Sallanches kennen. Si gëtt awer vun hirem Papp forcéiert sech mat dem Georges Berthier, engem onsympatheschen Affekot ze bestueden…
Kim Young-sam
Wärend den 1970er a 1980er Jore war en ee vun de Leader vun der Oppositioun. 1987 huet e bei deenen éischten demokratesche Parlamentswale kandidéiert. Den 18. Dezember 1992 huet e géint de Kim Dae-jung d'Presidentewale gewonnen a war vum 25. Februar 1993 bis 25. Februar 1998 President vu Südkorea. No 32 Joren hat d'Land domat nees en Zivilist als Staatschef.
Ciné Starlight
De Ciné Starlight ass e Kino zu Diddeleng.
De Ciné Starlight besteet aus zwéi Säll, engem mat 50 an engem mat 144 Sëtzplätzen.
Aadlerfar
Den Aadlerfar (Pteridium aquilinum) ass eng Farenaart, déi praktesch, mat Ausnam vu Polar- a Wüstegéigenden, op der ganzer Welt verbreet ass. Zu Lëtzebuerg fënnt een e virun allem am Gréngewald an an de Bëscher vun der a ronderëm d'Regioun Mëllerdall.
Charakteristiken
Dem Aadlerfar säi Rhizom wiisst ënnert dem Buedem a ka wäit verzweigt an al ginn. Vun do wuessen ënnerierdesch Ausleefer, vu wou aus nei Stäck erauskommen. Nieft dëser vegetativer Fortplanzung kann e sech, wann d'Klima et zouléisst, och geschlechtlech iwwer Spore verbreeden, déi als Anemochorie vum Wand verspreet ginn.
Um Rhizom entsinn all Joers eenzel nei Stiller (de: "Wedel"), déi liicht no ënne gebéit sinn, an un deenen 3 bis 4 mol gefidert sinn. Si kënnen 0,5 bis 2 Meter héich ginn.
D'Sori stinn um Bord vun der ënneschter Säit vun de Blatfideren a si vun enger Zort Schleier (Indusium) a vum ëmgerullte Rand vum Blietche bedeckt.
Den Aadlerfar ass gëfteg.
E wiisst gär an net ze dicht bewuessene Bëscher oder um Bord vu Bëscher, wourënner Eechen- a Bichebëscher (Quercion roboris a Luzulo-Fagenion)
Systematik
D'Systematik vum Aadlerfar ass net ganz kloer: Heiansdo gëtt en als eenzeg Aart vu senger Gattung ugesinn, heiansdo ginn nach aner tropesch Aarte mat bei d'Gattung Pteridium gezielt. Jee no Auteur gehéiert en zu der Famill vun den Dennstaedtiaceae, den Hypolepidaceae oder de Pteridaceae. Déi ginn och nees a verschidden Uerdnungen aklasséiert.
A Mëtteleuropa ënnerscheet een no zwou Ënneraarten:
Antoine de Caunes
Den Antoine de Caunes, gebuer den 1. Dezember 1953 zu Boulogne-Billancourt, ass e franséische Filmregisseur, Schauspiller, Radiosspeaker an Televisiounsmoderateur.
Hien ass de Jong vum Georges de Caunes an de Papp vun der Schauspillerin Emma de Caunes.
Auchy-au-Bois
Auchy-au-Bois ass eng franséisch Gemeng am Departement Pas-de-Calais an der Regioun Hauts-de-France.
John Agar
Den John Agar, gebuer den 31. Januar 1921 zu Chicago, Illinois a gestuerwen de 7. Abrëll 2002 zu Burbank, Kalifornien war en US-amerikanesche Schauspiller.
Den John Agar huet an iwwer 90 Kinos- an TV-Filmer matgespillt.
Lagney
Lagney ass eng franséisch Uertschaft a Gemeng am Departement Meurthe-et-Moselle an der Regioun Grand Est.
D'Uertschaft läit am Parc naturel régional de Lorraine
Frank Schram
De Frank Schram, gebuer de 14. Mee 1987, ass e lëtzebuergeschen Äishockeyspiller op de Verdeedeger- a Stiermer-Positiounen. ,
De Schram huet seng Sportscarrière 2002 ugefaangen. Hien huet a senger Carrière fir Tornado Luxembourg, IHC Beaufort, Hiversport Huskies an an der Saison 2003/04 a vun 2008 bis 2010 fir d'Lëtzebuergesch Äishockeynationalekipp gespillt.
Ministère de la protection des consommateurs
De Ministère fir Konsumenteschutz, offiziell Ministère de la protection des consommateurs ass e Ministère zu Lëtzebuerg deen 2018 geschaaft gouf.
Allgemenges
De Ministère fir Konsumenteschutz setzt sech fir e konsumentefrëndlecht Ëmfeld an, dat gesond a sécher ass, wou d'Gesetz de Konsument effikass géint Abuse schützt an him d'Méiglechkeet gëtt, fir iwwer déi noutwendeg an transparent Informatiounen ze verfügen, déi hie brauch, fir säi Choix vertrauensvoll treffen ze kënnen. D'Zil vum Ministère ass et fir de Konsument ze schützen, z'informéieren an der Bevëlkerung et méi einfach ze maachen, sech fir e responsabele Konsum z'entscheeden.
Kompetenz vum Ministère
D'Servicer a Verwaltungen déi ënnert d'Kompetenz vum Ministère fir Konsumenteschutz falen, sinn am Arrêté grand-ducal vum 28. Mee 2019 festgehalen.
Hot Jupiter
Hot Jupiter (lb: Waarme Jupiter) bezeechent eng Klass vun Exoplanéiten, déi eng Mass hunn, déi bal d'selwecht ass wéi déi vum Jupiter (1,9 × 1027 kg) oder nach méi grouss. Hir Uewerflächentemperatur ass däitlech méi héich wéi déi vum Jupiter (165 K, d. h. −108 °C). Eng Mindesttemperatur fir eng Gruppéierung an dës Planéiteklass ass net allgemeng festgeluecht. An der Sudarsky-Klassifikatioun gëtt de Begrëff fir Gasplanéit mat enger Gläichgewiichtstemperatur vun 900 K (ongeféier 630 °C) benotzt.
Am Verglach zu de Verhältnesser an eisem Sonnesystem kreesen d'Gasplanéiten ëm hire Stär net an enger mëttlerer Distanz vu 5 Astronomeschen Eenheeten, mä nëmmen op enger Distanz vu ronn 0,05 AE. Domat ass Distanz zum Stär nëmme ronn 1/8 (12,5 %) vum Ofstand tëscht dem Merkur an der Sonn, wouduerch si eng dementspriechend héich Uewerflächentemperatur (ettlech honnert Kelvin) hunn.
Beispiller sinn 51 Pegasi b (Bellerophon), HD 209458 b (Osiris) an d'Exoplanéiten an de Systemer HD 195019 an HD 189733.
Eegenschaften
Waarm Jupiter gläiche sech a verschiddene Charakteristiken:
Hot Jupiters sinn déi Exoplanéiten, déi am liichtesten duerch Miessung vun der Radialvitess z'entdecke sinn. Duerch hir enk Ëmkreesung ruffe si eng am Verglach zu anere Planéite ganz staark a séier Oszillatioun vum Zentralstär ervir.
Entwécklung
Theoreetesch Berechnunge leeë no, datt Gasrise no bei der Äislinn entstinn, déi bei de meeschte Stären op enger Distanz vun e puer astronomeschen Eenheete läit. Dêst gëtt och duerch Observatiounen ënnerstëtzt, wouno keng Hot Jupiter bei jonke Stäre kuerz no der Opléisung vun der protoplanetarescher Scheif fonnt goufen. Bei ville Hot Jupitere ass d'Bunnachs géint d'Rotatiounsachs vum Zentralstär gebéit. Dofir gëtt dovun ausgegaangen, datt d'Planéiten aus hirer Ufanksbunn erausgestreet goufen. Dat kann duerch Interaktioun mat der protoplanetarescher Scheif oder engem anere Planéit geschitt sinn. Déi dobäi entstoend staark elliptesch Bunn gëtt duerch Gezäitenkraafte uschléissend zirkulariséiert. Warscheinlech si vill Bunne vun Hot Jupiteren net laangfristeg stabil an duerch d'Darwin-Instabilitéit oder de Kozai-Effet kéinten d'Gasplanéite mam Zentralstär verschmëlzen. D'Verschmëlze géif als eng Liichtkräfteg Rout Nova observéiert ginn an déi geschat Quot vun engem Mergerburst aus engem Hot Jupiter läit bei engem Event all 10 Joer an der Mëllechstrooss.
Alternativ Usätz ginn dovun aus, datt d'Gasplanéite duerch Reiwung an der zirkumstellarer Scheif Dréimoment verléieren an no banne wanderen. Dës Beweegung hält an enger enker Bunn ëm den Zentralstär op, well de bannenzege Beräich vun der Scheif bei jonke stellaren Objete scho vu Material befreit ass oder well Gezäitewellen tëscht dem Stär an dem Planéit eng weider Aproche verhënnert hunn.
Déi physikalesch Eegenschafte vun den Hot Jupiter sinn zimmlech ënnerschiddlech. Besonnesch hunn en ettlech grouss Radien an eng kleng mëttlel Dicht, wärend aner Hot Jupiter en dichte Kär hunn. Dës Ënnerscheeder kéinten d'Resultat vun Zesummestéiss vu Gasplanéite mat äerdänleche Gestengsplanéite sinn. Bei der Wanderung vum Gasplanéit a seng enk Bunn kéinten aner Planéite opgesammelt ginn an déi beim Zesummenstouss fräigesat Energie géif zu engem staarken Uwuesse vum Gasplanéiteradius féieren. Wann d'Reschter vum Gestengsplanéit an den Kär vum Gasplanéit falen, da féiert déi méi staark Gravitatiounskraaft nom Ofkille vun der Atmosphär vum Planéit zu enger Kontraktioun.
Go By Brooks
Bandgeschicht
Go By Brooks gouf 2013 als akustesche Folk-Soloprojet vun der Sängerin Laetitia Koener gegrënnt. Si huet deemools zu Paräis studéiert an hir Ofschlossaarbecht iwwer de Leonard Cohen geschriwwen. Dobäi ass si op säi Gedicht "Go By Brooks" gestouss, no deem de Projet benannt ass. Spéider sinn dunn och nach aner Museker derbäikomm an aus dem Soloprojet ass eng Band ginn.
No der éischter Single Streets of Paris (2014) hu Go By Brooks 2015 hir éischt EP Rivers erausbruecht. D'Joer drop koum déi zweet EP, Oceans eraus, déi vun der Singleauskopplung Phoenix gedroe gouf. Dat Lidd handelt iwwer d'Kriibsdiagnos vun der Sängerin hirer Mamm an dem Kampf géint d'Krankheet. Um Lidd Artificial Hearts séngt e Chouer vun 13 Leit mat, an deem aner bekannt Sänger wéi den Daniel Balthasar an den John Rech vun T42 an Dream Catcher ze héiere sinn. D'Releaseparty war an der Kulturfabrik .
Another Flame ass den éischten Album vun der Band. E gouf den 8. Dezember 2018 an der Kulturfabrik virgestallt an ass e weideren Hommage un de Leonard Cohen, deem säi lescht Buch viru sengem Doud 2016 den Titel The Flame hat. Den Album gouf an de Linster Studios opgeholl a krut gutt Kriticken, , ,. Den Extrait Broken gouf als Single ausgekoppelt. 2019 koum och nach eng weider Single eraus, Lost, déi net um Album ass. Fir béid Lidder gouf e Museksvideo gedréint.
Virun der COVID-19-Pandemie hu Go By Brooks tëschent 25 a 35 Concerte pro Joer gespillt.
Am Summer 2020 hu Go By Brooks d'Lidd How to Sing to a Man verëffentlecht an duerno e Live-Album vun engem Concert am Kulturzentrum Aalt Stadhaus opgeholl, am Kader vun der Soirée "The Stage is Hers", bei där mam Fernanda Stange a Ptolemea zwou weider Sängerinnen opgetruede sinn. Wéinst de Coronarestriktioune duerften nëmmen 30 Lei am Publikum sëtzen.
Am Mäerz 2022 huet d'Lidd All We Are der Grupp hiren zweete Studioalbum This Is Her War, deen de 6. Mee op de Maart koum, ugekënnergt. E gouf vum Tom Gatti gemëscht a vum Gert Van Hoof gemastert.
D'Sängerin Laetitia Koener an de Gittarist Nicolas Palumbo si bestuet.
Upperseven, l'uomo da uccidere
Upperseven, l'uomo da uccidere ass en däitsch-italieenesche Film vum Alberto De Martino aus dem Joer 1966.
Sanry-lès-Vigy
Sanry-lès-Vigy ass eng franséisch Gemeng am Museldepartement an der Regioun Grand Est.
(204852) Frankfurt
Den (204852) Frankfurt ass en Asteroid vun der Haaptceinture.
Den Objet gouf de 15. September 2007 vum Erwin Schwab a Rainer Kling op dem Taunus-Observatoire vum Physikalesche Veräin Frankfurt entdeckt an hat am Ufank déi virleefeg Bezeechnung 2007 RH133.
Am Januar 2009 krut den Asteroid d'Nummer 204852 a gouf op Virschlag vun den Entdecker no der däitscher Stad Frankfurt am Main genannt. Den 9. Abrëll 2009 gouf d'Noriicht am Minor Planet Circular Nummer 65714 publizéiert.
Amos Oz
Den Amos Oz (Hebräesch: עמוס עוז), gebuer als Amos Klausner de 4. Mee 1939 zu Jerusalem, a gestuerwen den 28. Dezember 2018 zu Tel-Aviv, war en israeelesche Schrëftsteller, Journalist an Intellektuellen. Hien huet eng ganz Rëtsch Romaner, Erzielungen, Essayen an och 3 Kannerbicher geschriwwen, déi a 34 Sproochen iwwersat gi sinn an hien zu engem vun de renomméiertsten an och zum am meeschten iwwersaten israeeleschen Auteur maachen. Hie krut dofir och eng ganz Rëtsch international Distinctiounen, wéi de Friedenspreis des Deutschen Buchhandels, den Israel-Präis, de Goethepräis, de Prënz-von-Asturien-Präis den Officier de l'Ordre des Arts et des Lettres, an enger sëllegen Éierendoktorater.
Hie war laang Jore Professer fir hebräesch Literatur op der Ben-Gurion-Universitéit vun Negev zu Be'er Scheva.
Floor-fractured crater
Als Floor-fractured crater (lëtz.: Krater mat gebrachenem Budem, ofgekierzt FFC) bezeechnet een an der Astrogeologie eng speziell Uewerflächestruktur déi dann entsteet, wa bei engem Aschlagkrater Magma vun ënnen eropdréckt a sou d'Uewerfläch verännert. Doduerch entstinn da rillen- a brochaarteg Strukturen.